Ozonni buzuvchi moddalar va tarkibida ular bo‘lgan mahsulotlarning O‘zbekiston Respublikasiga importini tartibga solishni yanada takomillashtirish chora-tadbirlari to‘g‘risida

O‘zbekiston Respublikasida ozonni buzuvchi moddalardan foydalanishni to‘xtatish Milliy dasturi bosqichma-bosqich bajarilmoqda, tadbirkorlik subyektlariga davlat xizmatlari ko‘rsatish tartibini takomillashtirishga doir chora-tadbirlar amalga oshirilmoqda, davlat tomonidan tartibga solish ishlari soddalashtirilmoqda.
 Xalqaro miqyosda global isishning yuqori salohiyatli muqobil moddalardan foydalanish bilan bog‘liq bo‘lgan xavf-xatarlarni maksimal hisobga olgan holda, ozonni buzuvchi moddalarni foydalanishdan chiqarishga qaratilgan qarorlar qabul qilingan. Ozon qatlamini buzuvchi moddalar bo‘yicha Monreal protokoli qoidalarida ozonni buzuvchi moddalar va tarkibida ular bo‘lgan mahsulotlarni ishlab chiqarish taqiqlangan, protokolni imzolagan taraflar tomonidan bunday tovarlarning o‘z mamlakatlariga olib kirilishiga qat’iy taqiq joriy qilingan.
 Ozonni buzuvchi moddalardan foydalanishni to‘xtatish Milliy dasturini amalga oshirishga qaratilgan, ozonni buzuvchi moddalar va tarkibida ular bo‘lgan mahsulotlarning O‘zbekiston Respublikasiga importi va O‘zbekiston Respublikasidan eksportini davlat tomonidan tartibga solish chora-tadbirlarini yanada takomillashtirish maqsadida, shuningdek, O‘zbekiston Respublikasi tashqi iqtisodiy faoliyatining Tovar nomenklaturasiga muvofiq Vazirlar Mahkamasi qaror qiladi:
 1. Quyidagilar:
 O‘zbekiston Respublikasiga import va O‘zbekiston Respublikasidan eksport qilish ruxsatnomalar bo‘yicha amalga oshiriladigan ozonni buzuvchi moddalar turlari ro‘yxati 1-ilovaga muvofiq;
 tarkibida ozonni buzuvchi moddalar bo‘lgan, O‘zbekiston Respublikasiga import va O‘zbekiston Respublikasidan eksport qilish ruxsatnomalar bo‘yicha amalga oshiriladigan mahsulotlar turlari ro‘yxati 2-ilovaga muvofiq;
 Ozonni buzuvchi moddalarni va tarkibida ular mavjud bo‘lgan mahsulotlarni O‘zbekiston Respublikasiga import qilishga va O‘zbekiston Respublikasidan eksport qilishga ruxsat berish tartib-tamoyillaridan o‘tish tartibi to‘g‘risidagi nizom 3-ilovaga muvofiq;
 2018 — 2030-yillar davrida ozonni buzuvchi moddalarni O‘zbekiston Respublikasiga import qilishga kvotalar 4-ilovaga muvofiq;
 Ozonni buzuvchi moddalarni O‘zbekiston Respublikasiga import qilish uchun kvotalarni taqsimlash tartibi to‘g‘risidagi nizom 5-ilovaga muvofiq tasdiqlansin.
 2. O‘zbekiston Respublikasiga quyidagilarni import qilish taqiqlansin:
 ozonni buzuvchi moddalar 6-ilovaga muvofiq ro‘yxat bo‘yicha;
 1-ilovaning I guruh A ro‘yxatidagi va I guruh S ro‘yxatidagi hamda ushbu qarorning 6-ilovasida ko‘rsatilgan ozonni buzuvchi yoki ularga bog‘liq bo‘lgan moddalardan foydalangan holda ishlab chiqarilgan sovutish jihozlari va havoni konditsionerlash uskunalari.
 4. O‘zbekiston Respublikasi Hukumatining 7-ilovaga muvofiq ba’zi qarorlari o‘z kuchini yo‘qotgan deb hisoblansin.
 5. O‘zbekiston Respublikasi Ekologiya va atrof muhitni muhofaza qilish davlat qo‘mitasi manfaatdor vazirliklar va idoralar bilan birgalikda bir oy muddatda:
 o‘zlari qabul qilgan normativ-huquqiy hujjatlarni ushbu qarorga muvofiqlashtirsin;
 ushbu qarorning maqsadi, mazmuni va amaliy ahamiyatini tadbirkorlik faoliyati subyektlari o‘rtasida keng yoritish bo‘yicha tadbirlar rejasini tasdiqlasin hamda belgilangan muddatlarda uning amalga oshirilishini ta’minlasin.
 6. Ushbu qaror rasman e’lon qilingan kundan boshlab uch oy o‘tgach kuchga kiradi.
 7. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari Q.V. Akmalov, Ekologiya va atrof muhitni muhofaza qilish davlat qo‘mitasi raisi B.T. Qo‘chqorov hamda Davlat bojxona qo‘mitasi raisi M.V. Toxiriy zimmasiga yuklansin.
 1. Ushbu Nizom ozonni buzuvchi moddalar va tarkibida ular bo‘lgan mahsulotlarning O‘zbekiston Respublikasiga import qilish va O‘zbekiston Respublikasidan eksport qilishga ruxsat berish tartib-tamoyillaridan o‘tish tartibini belgilaydi.
 2. Mazkur Nizom o‘z maqsadlarida foydalanishga, notijorat maqsadlariga mo‘ljallangan va tadbirkorlik faoliyatiga mo‘ljallanmagan mahsulot bo‘lgan, tarkibida ozonni buzuvchi moddalar bo‘lgan mahsulotlarning importi va eksportini amalga oshiruvchi jismoniy shaxslarga tatbiq etilmaydi.
 3. Ozonni buzuvchi moddalar va tarkibida ular bo‘lgan mahsulotlarning importi va eksporti, O‘zbekiston Respublikasi hududidan tranzit tashishlardan tashqari, O‘zbekiston Respublikasi Ekologiya va atrof-muhitni muhofaza qilish davlat qo‘mitasi (keyingi o‘rinlarda Davlat ekologiya qo‘mitasi deb ataladi), Qoraqalpog‘iston Respublikasi Ekologiya va atrof muhitni muhofaza qilish qo‘mitasi, viloyatlar va Toshkent shahar ekologiya va atrof muhitni muhofaza qilish boshqarmalari (keyingi o‘rinlarda hududiy bo‘linmalar deb ataladi) tomonidan beriladigan ruxsatnomalar asosida amalga oshiriladi. 
 4. Ozonni buzuvchi moddalar va tarkibida ular bo‘lgan mahsulotlarning importi va eksporti uchun ruxsatnoma (keyingi o‘rinlarda ruxsatnoma deb ataladi) ushbu Nizomga 1-ilovadagi sxemaga muvofiq beriladi.
 5. Tarkibida ozonni buzuvchi moddalar bo‘lgan, O‘zbekiston Respublikasiga importi va O‘zbekiston Respublikasidan eksporti ruxsatnomalar bo‘yicha amalga oshiriladigan mahsulotlar turlari ro‘yxatining 1 va 2-bandlarida nazarda tutilgan, tarkibida ozonni buzuvchi moddalar bo‘lgan mahsulotlar importi va eksportiga ruxsatnoma hududiy bo‘linma tomonidan beriladi.
 6. Ozonni buzuvchi moddalar va tarkibida ular bo‘lgan mahsulotlarning importi va eksporti yuzasidan nazoratni Davlat ekologiya qo‘mitasi tomonidan O‘zbekiston Respublikasi Davlat bojxona qo‘mitasi bilan birgalikda, belgilangan tartibda amalga oshiriladi.
 7. O‘zbekiston Respublikasi tomonidan ozonni buzuvchi moddalarni ishlatish bo‘yicha hisobotlarni tayyorlash hamda Vena konvensiyasi va Monreal protokoli Kotibiyatiga taqdim etish Davlat ekologiya qo‘mitasi tomonidan 30-iyungacha, ushbu Nizomga 2-ilovada keltirilgan sxema bo‘yicha, Davlat ekologiya qo‘mitasiga har yili 30-maygacha taqdim etiladigan:
 arizachilardan — amalda O‘zbekiston Respublikasiga import qilingan (O‘zbekiston Respublikasidan eksport qilingan) ozonni buzuvchi moddalar miqdori haqidagi ma’lumotlar;
 O‘zbekiston Respublikasi Davlat bojxona qo‘mitasidan — ozonni buzuvchi moddalar va tarkibida ular bo‘lgan mahsulotlarning importi va eksporti haqidagi jamlanma ma’lumotlar asosida amalga oshiriladi.
 8. Quyidagilar ozonni buzuvchi moddalar va tarkibida ular bo‘lgan mahsulotlarning importi va eksportini amalga oshirishda ruxsat berishning talablari va shartlari hisoblanadi:
 a) ozonni buzuvchi moddalar va tarkibida ular bo‘lgan mahsulotlarning importi va eksportini amalga oshirishda qonun hujjatlariga majburiy ravishda rioya etish;
 b) ruxsat etilgan ozonni buzuvchi moddalarning importi va eksportini O‘zbekiston Respublikasiga importi va O‘zbekiston Respublikasidan eksporti ruxsatnomalar bo‘yicha amalga oshiriladigan ozonni buzuvchi moddalar turlari ro‘yxatiga muvofiq amalga oshirish;
 v) ozonni buzuvchi yoki ularga bog‘liq bo‘lgan moddalardan foydalangan holda ishlab chiqarilgan sovutish jihozlari va havoni konditsionerlash uskunalarining:
 O‘zbekiston Respublikasiga importi va O‘zbekiston Respublikasidan eksporti ruxsatnomalar bo‘yicha amalga oshiriladigan, ozonni buzuvchi moddalar turlari ro‘yxatining A ro‘yxatidagi I guruhga va S ro‘yxatidagi I guruhga mansub bo‘lmagan;
 O‘zbekiston Respublikasiga importi taqiqlangan ozonni buzuvchi moddalar turlari ro‘yxatiga mansub bo‘lmaganlarining importini amalga oshirish;
 g) ozonni buzuvchi moddalarning O‘zbekiston Respublikasiga importini ushbu moddalar uchun belgilangan va taqsimlangan kvotasiga muvofiq amalga oshirish;
 d) eksportchi eksport qiluvchi mamlakatda, tegishli mamlakatning vakolatli organlaridan olingan ma’lumotga asosan, tegishli ozonni buzuvchi modda bilan ishlash uchun ruxsatnomaga ega bo‘lgan tashkilot ekanligi holati tasdiqlanishi, importga ruxsat etilgan holda;
 e) ozonni buzuvchi moddaning importini import qiluvchi mamlakat qonun hujjatlari, shuningdek Monreal protokoli talablarini buzmagan holda amalga oshirish;
 j) ozonni buzuvchi yangi moddali (retsirkulatsiya qilingan, tiklangan ozonni buzuvchi moddali, ularning retsirkulatsiya yoki tiklanganligi holati, ushbu ishlarni amalga oshirgan tashkilotlarning nomi va manzillari ko‘rsatilgan holda), tarkibida ozonni buzuvchi moddalar bo‘lgan mahsulotlarning import yoki eksport qilinadigan konteynerlarini, berilgan ruxsatnoma asosida markirovkalashni amalga oshirish;
 z) import qilingan va sotilgan ozonni buzuvchi moddalar miqdorlarining, xaridorlarning nomlari va manzillari hamda qo‘llanilishi taxmin qilingan sohalar ko‘rsatilgan holda hisobini yuritish, shuningdek, eksport qilingan ozonni buzuvchi moddalar miqdorlari hisobini yuritish;
 i) Davlat ekologiya qo‘mitasiga mazkur Nizomning 2 va 3-ilovalaridagi sxema va shaklga muvofiq, amalda import qilingan ozonni buzuvchi moddalar miqdori va ularning qo‘llanish sohalari bo‘yicha sotilgan miqdorlari haqidagi, shuningdek amalda eksport qilingan ozonni buzuvchi moddalar miqdorlari to‘g‘risidagi ma’lumotlarni har yili taqdim etish;
 k) ushbu Nizomda belgilangan holatlar, muddatlar va miqdorlarda yig‘imlar to‘lash.
 9. Mazkur Nizomda ko‘zda tutilgan ruxsat berish tartib-tamoyillari va shartlari ro‘yxati mukammal hisoblanadi.
 10. Arizachi ruxsatnoma olish uchun Davlat ekologiya qo‘mitasiga yoki uning hududiy bo‘linmasiga, 2018-yilning 1-iyulidan boshlab esa, Davlat xizmatlari markazlariga yoki O‘zbekiston Respublikasi Yagona interaktiv davlat xizmatlari portali orqali (keyingi o‘rinlarda Yagona portal deb ataladi) quyidagi hujjatlarni taqdim etadi; 
 a) ushbu Nizomga 4-ilovaga (ozonni buzuvchi moddalar uchun) va 5-ilovaga (tarkibida ozonni buzuvchi moddalar bo‘lgan mahsulotlar uchun) muvofiq ariza;
 b) ozonni buzuvchi moddalar va tarkibida ular bo‘lgan mahsulotlarning importi yoki eksporti uchun bitim (shartnomalar, invoyslar va h.k.);
 v) ozonni buzuvchi moddalarning utilizatsiyasi yoki tiklanishini amalga oshirgan ixtisoslashtirilgan tashkilotning yetkazib berilgan hajmlar ko‘rsatilgan holdagi ma’lumotnomasi (avval ishlatilgan va tiklangan ozonni buzuvchi moddalar O‘zbekiston Respublikasiga import qilinganda taqdim etiladi);
 g) ruxsatnoma berish haqidagi arizani ko‘rib chiqish uchun yig‘im to‘langanligi haqidagi bank hujjati;
 d) import qilinayotgan ozonni buzuvchi moddalarning tarkibi, shuningdek, Davlat ekologiya qo‘mitasining talabiga ko‘ra, eksportni amalga oshirayotgan mamlakat tomonidan berilgan litsenziyadan nusxa.
 11. Ruxsatnoma berish haqidagi arizada arizachi elektron manzilining ko‘rsatilishi uning arizasi bo‘yicha Yagona portal orqali qabul qilingan qaror haqidagi xabarnomani olishga uning roziligi hisoblanadi. 
 12. Arizachi ruxsatnoma berishga arizani ko‘rib chiqish uchun taqdim etiladigan ma’lumotlarning ishonchliligi uchun javobgardir.
 13. Arizachidan mazkur Nizomning 10-bandida ko‘zda tutilmagan hujjat va ma’lumotlarni taqdim etishini talab qilinishiga yo‘l qo‘yilmaydi.
 14. Zarurat bo‘lganda Davlat ekologiya qo‘mitasi:
 eksport qiluvchi mamlakatning vakolatli organlaridan, arizachining ishtirokisiz, ozonni buzuvchi moddalar va tarkibida ular bo‘lgan mahsulotlarning arizachi tomonidan taqdim etilgan ariza va bitimdagi (shartnomada, invoysda va h.k.) ma’lumotlarga mosligi haqida qo‘shimcha hujjat va ma’lumotlar oladi;
 O‘zbekiston Respublikasi Davlat bojxona qo‘mitasi xodimlari, shuningdek, tegishli sohaning yuqori malakali mutaxassislari bilan birgalikda, ozonni buzuvchi moddalar, tarkibida ular bo‘lgan mahsulotlarni tashqi ko‘zdan kechirishni, ularning ruxsatnomaga muvofiqligini aniqlash uchun asbob-uskunalar yordamida o‘lchovlar, o‘rganishlar, tadqiqotlar, ko‘zdan kechirishlar va boshqa ilmiy va texnik baholashlar o‘tkazadi.
 15. Davlat ekologiya qo‘mitasi yoki uning hududiy bo‘linmalariga ruxsatnoma olish uchun taqdim etilgan hujjatlar ro‘yxat bo‘yicha qabul qilinadi va u hujjatlar qabul qilingan sana ko‘rsatilgan holda darhol arizachiga beriladi (yuboriladi).
 16. Kelish tartibida murojaat qilinganda Davlat xizmatlari markazi xodimi arizani to‘ldirishning to‘liqligini Davlat ekologiya qo‘mitasi tomonidan belgilangan tartibda tasdiqlangan davlat pasportiga muvofiq tekshiradi. 
 Arizani ro‘yxatga olganidan so‘ng, Davlat xizmatlari markazi xodimi arizachiga ariza olinganligi to‘g‘risida tilxat beradi yoki ariza nusxasiga arizaning ro‘yxatga olingan raqami ko‘rsatilgan holda tegishli belgi qo‘yadi.
 17. Kelish tartibida ariza olingan kunda Davlat xizmatlari markazi xodimi arizada ko‘rsatilgan ma’lumotlarni Davlat ekologiya qo‘mitasi yoki uning hududiy bo‘linmasiga Yagona portal orqali yuboriladigan maxsus shaklga kiritadi.
 18. Kelish tartibida Davlat xizmatlari markaziga arizachi joylashmagan joyidan murojaat qilganda, ariza Davlat xizmatlari markazi tomonidan, Yagona portal orqali Davlat ekologiya qo‘mitasi yoki uning hududiy bo‘linmasiga yuboriladi. 
 Arizachi Davlat xizmatlari markaziga kelish tartibida, arizani elektron shaklda taqdim etsa, Davlat xizmatlari markazi xodimi zarurat bo‘lganda, o‘ziga o‘zi xizmat ko‘rsatishi uchun mo‘ljallangan, Davlat xizmatlari markazida ajratilgan xonada arizani Yagona portal orqali yuborishda unga yordam ko‘rsatadi.
 19. Yagona portal orqali yuborilgan ariza, avtomatik ravishda, ro‘yxatga olish ID raqami berilgan holda ro‘yxatga olinadi. 
 20. Davlat ekologiya qo‘mitasi yoki uning hududiy bo‘linmasi ruxsat olish uchun zarur bo‘lgan hujjatlarni, O‘zbekiston Respublikasi tashqi iqtisodiy faoliyatining Tovar nomenklaturasiga muvofiq, tovar nomenklaturasi kodlari bo‘yicha, unda ozonni buzuvchi moddalar bor yoki yo‘qligini aniqlash maqsadida ko‘rib chiqadi.
 Ozonni buzuvchi modda yoki tarkibida ozonni buzuvchi modda bo‘lgan mahsulot import yoki eksport qilingan holatlarda, bitim (shartnoma, invoys va h.k.lar)ning Tashqi iqtisodiy faoliyat tovar nomenklaturasining har bir kodiga ruxsatnoma beriladi.
 Ozonni buzuvchi bo‘lmagan yoki tarkibida ozonni buzuvchi modda bo‘lmagan mahsulotga, import yoki eksport qilinadigan moddalarga ruxsatnoma talab etilmasligi haqidagi xulosa beriladi (keyingi o‘rinlarda xulosa deb ataladi).
 Tarkibida ozonni buzuvchi moddalar bo‘lmagan va mamlakat korxonalari tomonidan ishlab chiqariladigan, eksport qilinadigan sovutish jihozlariga, havoni konditsionerlash uskunalariga ushbu Nizomda belgilangan tartibda, barcha ishlab chiqariladigan mahsulotlar turlariga Tashqi iqtisodiy faoliyat tovar nomenklaturasi kodlariga muvofiq bir yilda bir marotaba xulosa beriladi.
 21. Arizani ko‘rib chiqish uchun ariza berilgan kunda qonun hujjatlarida belgilangan bazaviy hisoblash miqdorining bir minimal miqdorida yig‘im undiriladi.
 Ruxsatnoma olish uchun Yagona portal orqali murojaat etilganda ushbu bandning birinchi xatboshida ko‘rsatilgan yig‘im summasining 90 foizi undiriladi.
 22. Ruxsatnoma berish haqidagi arizani ko‘rib chiqish uchun yig‘im summasi quyidagi tartibda taqsimlanadi: 
 a) arizachi ruxsatnoma olish haqidagi arizani Yagona portal orqali berganda yig‘im summasining: 
 11,25 foizi — “O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga o‘tkaziladi; 
 10 foizi — O‘zbekiston Respublikasi Adliya vazirligi huzuridagi Davlat xizmatlari agentligining budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Davlat ekologiya qo‘mitasi yoki uning hududiy bo‘linmasini rivojlantirish Jamg‘armasining budjetdan tashqari mablag‘lar bo‘yicha g‘aznachilik hisob raqamlariga o‘tkaziladi; 
 b) davlat xizmatlari markazlariga kelish tartibida murojaat qilinganda to‘lanadigan yig‘im summasining 20 foizi O‘zbekiston Respublikasi Adliya vazirligi huzuridagi Davlat xizmatlari agentligining budjetdan tashqari jamg‘armasi shaxsiy hisob raqamiga o‘tkaziladi. 
 Arizachi ruxsatnoma berish haqidagi arizasidan voz kechganda – yig‘im summasi qaytarilmaydi.
 23. Davlat ekologiya qo‘mitasi yoki uning hududiy bo‘linmasi arizachining arizasini mazkur Nizomning 10-bandida ko‘zda tutilgan, shu jumladan ruxsatnoma Davlat xizmatlari markazidan beriladigan holatlarda, hujjatlar berilgan sanadan boshlab yetti ish kunidan oshmagan muddatda ko‘rib chiqadi va ruxsatnomani beradi yoki berishni rad etadi.
 24. Zarurat bo‘lganda, Davlat ekologiya qo‘mitasi yoki uning hududiy bo‘linmasi arizachining arizasini mazkur Nizomning 14-bandida ko‘zda tutilgan, shu jumladan ruxsatnoma Davlat xizmatlari markazidan beriladigan holatlarda, hujjatlar berilgan sanadan boshlab yigirma ish kunidan oshmagan muddatda ko‘rib chiqadi va ruxsatnomani beradi yoki berishni rad etadi.
 25. Davlat ekologiya qo‘mitasi yoki uning hududiy bo‘linmasi arizachiga ruxsatnomani beradi (yuboradi) yoki uni yozma ravishda xabardor qiladi, 2018-yilning 1-iyulidan esa, tegishli qaror qabul qilingan paytdan boshlab bir ish kunidan kechiktirmagan holda, bunday ruxsatnoma berishning rad javobi to‘g‘risida Davlat xizmatlari markazi yoki Yagona portal orqali xabardor qiladi.
 26. Ruxsatnoma rasmiylashtirilayotganda:
 Davlat ekologiya qo‘mitasi yoki uning hududiy bo‘linmasi tomonidan ro‘yxatga olinayotgan ariza raqami yoki Yagona portal orqali yuborilgan arizaning ro‘yxatga olish ID raqamidan;
 tovarning tashqi iqtisodiy faoliyat tovar nomenklaturasining tegishli kodidan iborat bo‘lgan raqam qo‘yiladi.
 Ruxsatnoma arizachiga Davlat ekologiya qo‘mitasi yoki uning hududiy bo‘linmasi tomonidan, ushbu Nizomning 6, 7, 8 va 9-ilovalariga muvofiq shakllar bo‘yicha beriladi.
 27. Xulosa Davlat ekologiya qo‘mitasi yoki uning hududiy bo‘linmasining belgilangan namunadagi blankasida rasmiylashtiriladi.
 Ruxsatnoma va xulosani berish uchun yig‘im undirilmaydi.
 28. Ruxsatnoma ozonni buzuvchi moddalar va tarkibida ular bo‘lgan mahsulotlarning importi yoki eksportini amalga oshirish uchun zarur bo‘lgan muddatga, biroq har joriy yilning 31-dekabridan oshmagan muddatga beriladi.
 29. Ruxsatnoma berishni rad etish uchun quyidagilar asos bo‘ladi:
 ruxsatnoma berish uchun zarur bo‘lgan hujjatlarning arizachi tomonidan to‘liq bo‘lmagan hajmda taqdim etilganligi;
 arizachining ruxsat berishga doir talablar va shartlarga muvofiq emasligi;
 arizachi tomonidan taqdim etilgan hujjatlarda noto‘g‘ri yoki buzib ko‘rsatilgan ma’lumotlarning mavjudligi;
 ushbu Nizomning 14-bandi ikkinchi xat boshida ko‘zda tutilgan asbob-uskunalar yordamidagi o‘lchashlar, o‘rganishlar, tadqiqotlar, ko‘zdan kechirishlar yoki boshqa ilmiy va texnik baholashlar natijalariga ko‘ra asoslangan salbiy xulosa.
 Ruxsatnoma berishni boshqa asoslarga ko‘ra, shu jumladan, maqsadga muvofiq emas degan vajlar bilan rad etishga yo‘l qo‘yilmaydi.
 30. Ruxsatnoma berilishini rad etish haqida qaror qabul qilingan taqdirda, rad haqidagi xabarnoma arizachiga yuboriladi (taqdim etiladi), 2018-yilning 1-iyulidan esa, Davlat xizmatlari markazi yoki Yagona portal orqali, rad etish sabablari, qonun hujjatlarining aniq normalari, arizachi ko‘rsatilgan sabablarni bartaraf etgan taqdirda, hujjatlarning takroran ko‘rib chiqilishi uchun taqdim etishi mumkin bo‘lgan muddat ko‘rsatilgan holda xabarnoma yuboriladi.
 Arizachi rad etish sabablarini bartaraf etib, hujjatlarni takroran ko‘rib chiqishga taqdim etish uchun zarur bo‘lgan muddat, ruxsatnoma berilishi rad etilganligi haqida yozma yoki elektron xabarnoma olingan kundan boshlab o‘n ish kunidan kam bo‘lishi mumkin emas.
 31. Ruxsatnomani berishda rad uchun asos bo‘lgan sabablar arizachi tomonidan belgilangan muddatda bartaraf etilgan taqdirda, hujjatlarni takroran ko‘rib chiqish, ruxsatnomani berish yoki uning berilishini rad etish Davlat ekologiya qo‘mitasi yoki uning hududiy bo‘linmasi tomonidan, arizachining rad etilganlik sabablarini bartaraf etganligi to‘g‘risidagi arizasi va rad etish sabablari bartaraf etilganligini tasdiqlovchi tegishli hujjatlari olingan kundan e’tiboran o‘n ish kunidan oshmagan muddatda amalga oshiriladi.
 Arizachining arizasi takroran ko‘rib chiqilishi uchun yig‘im undirilmaydi.
 32. Hujjatlarni takroran ko‘rib chiqishda Davlat ekologiya qo‘mitasi yoki uning hududiy bo‘linmasi tomonidan arizachiga, avval bayon etilgan rad etish sabablarini keltirishiga, avval ko‘rsatilgan sabablar bartaraf etilganligini tasdiqlovchi hujjatlar bilan bog‘liq rad etish sabablarini keltirishidan tashqari, yo‘l qo‘yilmaydi.
 33. Ruxsatnoma berish rad etilganligi to‘g‘risidagi yozma xabarnomada ko‘rsatilgan muddat o‘tgandan keyin arizachi tomonidan berilgan ariza yangidan berilgan deb hisoblanadi va Davlat ekologiya qo‘mitasi yoki uning hududiy bo‘linmasi tomonidan umumiy asoslarda ko‘rib chiqiladi.
 34. Arizachi ruxsatnoma berish rad etilganligi, shuningdek, Davlat ekologiya qo‘mitasi yoki uning hududiy bo‘linmasi mansabdor shaxsining harakati (harakatsizligi) yuzasidan belgilangan tartibda shikoyat qilishga haqli.
 35. Ruxsatnomaning amal qilish muddati, ruxsatnoma amal qilish muddati tugaguncha, biroq har bir keyingi yilning 31-dekabridan oshmaydigan muddatgacha beriladigan arizachining arizasiga ko‘ra uzaytirilishi mumkin.
 Ruxsatnomaning amal qilish muddatini uzaytirish ruxsatnoma berish uchun ko‘zda tutilgan tartibda amalga oshiriladi.
 Ruxsatnomaning uzaytirilganligi yozma ravishda, ruxsatnomaning asl nusxasiga yozuv bilan qayd qilish orqali tasdiqlanadi, vakolatli shaxs tomonidan imzolanadi va Davlat ekologiya qo‘mitasi yoki uning hududiy bo‘linmasining muhri bilan tasdiqlanadi.
 36. Arizachi o‘zgartirilgan taqdirda, berilgan ruxsatnoma qayta rasmiylashtirilishi lozim.
 Ruxsatnomani qayta rasmiylashtirishda Davlat ekologiya qo‘mitasi yoki uning hududiy bo‘linmasi berilgan ruxsatnomalar ro‘yxatiga tegishli o‘zgartirishlar kiritadi.
 Ruxsatnomani qayta rasmiylashtirganlik uchun, qayta rasmiylashtirish haqidagi ariza berish sanasiga ruxsatnoma berish haqidagi arizachining arizasini Davlat ekologiya qo‘mitasi yoki uning hududiy bo‘linmasi tomonidan ko‘rib chiqilishi uchun to‘lanadigan summaning yarmi miqdorida yig‘im undiriladi.
 37. Ruxsatnoma yo‘qolgan yoki buzilgan taqdirda, arizachining arizasiga ko‘ra uning dublikati beriladi.
 Davlat ekologiya qo‘mitasi yoki uning hududiy bo‘linmasi ruxsatnomaning dublikatini berish(yuborish)ga majbur, 2018-yilning 1-iyulidan esa, Davlat xizmatlari markazi yoki Yagona portal orqali, ariza, ruxsatnomaning asl nusxasi olingan kundan e’tiboran, u buzilgan taqdirda, shuningdek, dublikat berilganlik uchun yig‘im to‘langanligini tasdiqlovchi ma’lumotlar besh ish kunidan oshmagan muddatda berish(yuborish)ga majbur.
 Ruxsatnomaning dublikatini berish uchun bazaviy hisoblash miqdorining 10 foizi miqdorida yig‘im undiriladi.
 38. Arizachi tomonidan ruxsatnomani qayta rasmiylashtirish yoki dublikatini berish haqidagi ariza berilgan taqdirda, qayta rasmiylashtirish yoki dublikat berish haqidagi arizani ko‘rib chiqish uchun yig‘im summasi: 
 a) Yagona portal orqali murojaat qilinganda yig‘im summasining: 
 11,25 foizi — “O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning vakolatli bankdagi maxsus hisob raqamiga o‘tkaziladi; 
 10 foizi — O‘zbekiston Respublikasi Adliya vazirligi huzuridagi Davlat xizmatlari agentligining budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Davlat ekologiya qo‘mitasi yoki uning hududiy bo‘linmasini rivojlantirish jamg‘armasining budjetdan tashqari mablag‘lar bo‘yicha g‘aznachilik hisob raqamlariga o‘tkaziladi; 
 b) davlat xizmatlari markazlariga kelib murojaat qilinganda yig‘im summasining: 
 20 foizi — O‘zbekiston Respublikasi Adliya vazirligi huzuridagi Davlat xizmatlari agentligining budjetdan tashqari jamg‘armasi shaxsiy hisob raqamiga o‘tkaziladi; 
 qolgan qismi Davlat ekologiya qo‘mitasi yoki uning hududiy bo‘linmasini rivojlantirish jamg‘armasining budjetdan tashqari mablag‘lar bo‘yicha g‘aznachilik hisob raqamlariga o‘tkaziladi.
 39. Ruxsatnomaning amal qilish muddatini vaqtinchalik to‘xtatib turish va to‘xtatish, uni bekor qilish “Tadbirkorlik faoliyati sohasidagi ruxsat berish tartib-tamoyillari to‘g‘risida”gi O‘zbekiston Respublikasi Qonunining tegishli ravishda 22, 23 va 25-moddalarida nazarda tutilgan holatlarda va tartibda amalga oshiriladi.
 40. Ruxsatnomaning amal qilish muddatini belgilangan tartibda bekor qilinishiga asos bo‘ladigan, ruxsat berish tartib va tamoyillari talablari va shartlarining bir martalik qo‘pol buzilishiga quyidagilar kiradi:
 O‘zbekiston Respublikasining bojxona hududiga taqiqlangan ozonni buzuvchi moddalar va tarkibida ular bo‘lgan mahsulotlarning import qilinganlik holati aniqlanganligi;
 O‘zbekiston Respublikasining bojxona hududiga ozonni buzuvchi moddalarning O‘zbekiston Respublikasiga importi uchun belgilangan va taqsimlangan kvotadan ortiq import qilinganlik holati aniqlanganligi;
 eksportchi eksport qilinadigan mamlakatda tegishli ozon buzuvchi modda bilan ishlash uchun ruxsatnomaga ega bo‘lmagan tashkilot ekanligi holati, import uchun ruxsat bo‘lgan holda, tegishli mamlakatning vakolatli organlaridan olingan ma’lumot asosida aniqlanganligi;
 ozonni buzuvchi moddaning importi noqonuniy muomala holatini tashkil etganligi yoxud importchi mamlakatda importchi mamlakatning Monreal protokoli bo‘yicha majburiyatlarini bajarish maqsadida qabul qilingan chora-tadbirlarning amalga oshirilishi nazoratiga noqulay ta’sir ko‘rsatganligi yoxud eksportga ruxsat etilgan holatda — ushbu mamlakat uchun mazkur Protokolda nazarda tutilgan miqdor cheklovlarining oshishiga olib kelganligi aniqlanganligi;
 ushbu Nizomning 14-bandi ikkinchi xat boshida nazarda tutilgan asbob-uskuna yordamidagi o‘lchovlar, o‘rganishlar, tadqiqotlar, ko‘zdan kechirishlar va boshqa ilmiy va texnik baholashlar yakuni bo‘yicha ruxsat berish tartib-tamoyillari talab va shartlari buzilganlik holati aniqlanganligi.
 41. O‘zbekiston Respublikasining bojxona hududiga kelib tushgan, ozonni buzuvchi moddalar va tarkibida ular bo‘lgan mahsulotlar importi uchun ruxsatnoma bekor qilinganda, ular importini amalga oshirgan arizachining mablag‘lari hisobidan qayta tashib ketiladi.
 42. Davlat ekologiya qo‘mitasi yoki uning hududiy bo‘linmasi berilgan ruxsatnomalar reyestrini yuritadi va ularni o‘z veb-saytida joylashtiradi.
 Berilgan ruxsatnomalar reyestrida arizachi haqidagi quyidagi asosiy ma’lumotlar ko‘rsatilishi lozim:
 arizachi — yuridik shaxsning nomi, uning tashkiliy-huquqiy shakli, pochta manzili, telefoni;
 arizachi — jismoniy shaxsning familiyasi, ismi, otasining ismi, uning pasport ma’lumotlari, pochta manzili, telefoni;
 ruxsatnoma berilgan sana va raqami, ruxsatnomaning amal qilish muddati;
 ruxsatnomaning qayta rasmiylashtirilishiga asoslar, amal qilish muddatini uzaytirish, vaqtincha to‘xtatish va amal qilishini qayta boshlash sanalari;
 ruxsatnomaning bekor qilinishi asoslari va sanalari;
 ruxsatnoma dublikatini berish asoslari va sanalari;
 43. Berilgan ruxsatnomalar reyestrlaridagi ma’lumotlar yuridik va jismoniy shaxslarning ular bilan tanishishlari uchun ochiq hisoblanadi. 
 44. Ruxsat berish tartib-tamoyillari sohasida paydo bo‘ladigan nizolar qonun hujjatlarida belgilangan tartibda hal etiladi.
 45. Ushbu Nizom talablari buzilishida aybdor bo‘lgan shaxslar qonun hujjatlariga muvofiq javob beradilar.
 1. Ushbu Nizom ozonni buzuvchi moddalarni O‘zbekiston Respublikasiga import qilish uchun kvotalarni arizachilar o‘rtasida taqsimlash tartibini belgilaydi.
 Ozonni buzuvchi moddalarning O‘zbekiston Respublikasiga importi uchun kvotalarni arizachilar o‘rtasida taqsimlash so‘nggi uch yillik vaqt davri uchun, ozonni buzuvchi moddalarning importiga ruxsat etilgan umumiy hajm ulushiga asoslangan. 
 2. Quyidagilar kvotanlanmaydi:
 boshqa kimyoviy moddalarni ishlab chiqarish uchun xomashyo sifatida foydalaniladigan moddalar;
 ruxsatnomalar beriladigan, import qilinadigan retsirkulatsiyalangan, tiklangan ozonni buzuvchi moddalar.
 3. Mazkur Nizom kvotalarni arizachilar o‘rtasida 2018-yilning 1-yanvaridan 31-dekabriga qadar bo‘lgan davr uchun va 2030-yilgacha, keyingi har bir 12 oylik davr uchun taqsimotiga cheklovlar miqdorini belgilaydi.
 4. Ozonni buzuvchi moddalarning joriy 12 oylik davr uchun O‘zbekiston Respublikasiga importiga kvotalar, ushbu qaror bilan tasdiqlangan ozonni buzuvchi moddalarning 2018 — 2030-yillarda O‘zbekiston Respublikasiga importi uchun kvotalarga muvofiq belgilanadi, ular arizachilar o‘rtasida mazkur Nizomga muvofiq quyidagi foiz nisbatida taqsimlanadi: 80 foizi — ozonni buzuvchi moddalarning amaldagi importini so‘nggi uch yillik davr mobaynida amalga oshirgan arizachilar (keyingi o‘rinlarda arizachilar deb ataladi), 10 foizi — yangi arizachilar uchun, 10 foizi — zaxirada qoldiriladi.
 5. Ozonni buzuvchi moddalarning O‘zbekiston Respublikasiga importi uchun kvotalarning barcha arizachilar o‘rtasidagi taqsimoti O‘zbekiston Respublikasi Ekologiya va atrof muhitni muhofaza qilish davlat qo‘mitasi (keyingi o‘rinlarda Davlat ekologiya qo‘mitasi deb ataladi) raisi tomonidan tasdiqlanadi va kvotalanadigan ozonni buzuvchi moddalar importi yuzasidan nazoratni amalga oshirish uchun O‘zbekiston Respublikasi Davlat bojxona qo‘mitasiga taqdim etiladi.
 Ozonni buzuvchi moddalarning O‘zbekiston Respublikasiga importi uchun kvotalarning barcha arizachilar o‘rtasidagi taqsimoti haqidagi ma’lumot Davlat ekologiya qo‘mitasining rasmiy veb-saytida e’lon qilinishi lozim.
 6. Ozonni buzuvchi moddalar hajmlarining taqsimoti Davlat ekologiya qo‘mitasiga ozonni buzuvchi moddalarni O‘zbekiston Respublikasiga importiga ruxsatnoma berish uchun 12 oylik davrning 1-apreligacha belgilangan tartibda ariza bergan barcha arizachilar o‘rtasida mutanosib ravishda:
 arizachilar uchun — vaqtning so‘nggi uch yillik davrida ushbu arizachilar tomonidan ozonni buzuvchi moddalar importining amaldagi hajmlari bo‘yicha;
 yangi arizachilar uchun — ozonni buzuvchi moddalarning joriy 12 oylik davr uchun importining ariza berilgan hajmlari bo‘yicha.
 7. Joriy yilda har qanday arizachiga import uchun ruxsat etilgan ozonni buzuvchi moddaning hajmi, har qanday arizachi tomonidan belgilangan tartibda berilgan arizada ko‘rsatilgan hajmdan qat’i nazar, ushbu Nizomga muvofiq hisoblangan (Vi(j)) hajmdan oshishi mumkin emas.
 8. Joriy yilda, ushbu usulga muvofiq hisoblangan ozonni buzuvchi moddalar importi uchun, belgilangan tartibda joriy 12 oylik davrning 1-apreligacha ariza bergan barcha arizachilarning importlari uchun ruxsat etilgan ozonni buzuvchi moddalarning
  umumiy hajmi 2018 — 2030-yillarda ozon buzuvchi moddalarning
 O‘zbekiston Respublikasiga importi uchun har yillik Kvotaning miqdor cheklovi bilan belgilangan Vumum (j) hajmidan oshishi mumkin emas. 
 bunda:
 bunda:
 n — joriy yilda ozonni buzuvchi moddalarning importi uchun belgilangan tartibda ariza bergan arizachilar soni; 
 m — joriy yilda ozonni buzuvchi moddalarning importi uchun belgilangan tartibda ariza bergan yangi arizachilar soni; 
 0,1*Vumum (j) — joriy yilga zaxirada qoldiriladigan ozon buzuvchi moddalarning 10 foizi.
 9. Joriy yilda import uchun ruxsat etilgan ozonni buzuvchi modda hajmining hisob-kitobi (Va/ya.a i(j)), ushbu ozonni buzuvchi modda importi uchun joriy yilning 1-apreligacha ariza bergan har qanday arizachi uchun quyidagi formulalar bo‘yicha amalga oshiriladi:
 bunda:
 Va umum (j) — ushbu Nizomga muvofiq, kvotaning miqdor cheklovi bilan belgilangan va arizachilarga joriy yilda import uchun ruxsat etilgan ozonni buzuvchi moddalarning umumiy hajmi, tonna;
 Vya.a umum (j) — ushbu Nizomga muvofiq, kvotaning miqdor cheklovi bilan belgilangan va yangi arizachilarga joriy yilda import uchun ruxsat etilgan ozonni buzuvchi moddalarning umumiy hajmi, tonna;
 Ka i — arizachi uchun quyidagi formula bo‘yicha hisoblangan koeffitsiyent:
 Kya.a i — yangi arizachi uchun quyidagi formula bo‘yicha hisoblangan koeffitsiyent:
 bunda:
 Va i(j1) — i-chi arizachi tomonidan uch yillik davrning birinchi yilida import qilingan ozonni buzuvchi moddalar hajmi, tonna;
 Va i(j2) — i-chi arizachi tomonidan uch yillik davrning ikkinchi yilida import qilingan ozonni buzuvchi moddalar hajmi, tonna;
 Va i(j3) — i-chi arizachi tomonidan uch yillik davrning uchinchi yilida import qilingan ozonni buzuvchi moddalar hajmi, tonna;
 Va umum(j1) — arizachilar tomonidan uch yillik davrning birinchi yilida import qilingan ozonni buzuvchi moddalar hajmi, tonna;
 Va umum(j2) — arizachilar tomonidan uch yillik davrning ikkinchi yilida import qilingan ozonni buzuvchi moddalar hajmi, tonna;
 Va umum(j3) — arizachilar tomonidan uch yillik davrning uchinchi yilida import qilingan ozonni buzuvchi moddalar hajmi, tonna;
 Vya.a 1(j) — joriy yilda birinchi i-chi yangi arizachi tomonidan ariza etilgan ozonni buzuvchi moddalar hajmi, tonna; 
 Vya.a 2(j) — joriy yilda ikkinchi i-chi yangi arizachi tomonidan ariza etilgan ozonni buzuvchi moddalar hajmi, tonna;
 Vya.a 3(j) — joriy yilda uchinchi i-chi yangi arizachi tomonidan ariza etilgan ozonni buzuvchi moddalar hajmi, tonna;
 Vya.a m(j) — joriy yilda m-chi yangi arizachi tomonidan ariza etilgan ozonni buzuvchi moddalar hajmi, tonna.
 10. Kvotalarni arizachilar o‘rtasida taqsimlashda quyidagi mezonlar inobatga olinadi: 
 sovutish jihozlari, havoni konditsionerlash va iqlimga oid jihozlarni ishlab chiqarish faoliyati;
 sovutish jihozlari, havoni konditsionerlash va iqlimga oid jihozlarga xizmat ko‘rsatish faoliyati;
 ozonni buzuvchi moddalardan istisno tariqasida laboratoriya va tahliliy maqsadlarda foydalanish faoliyati;
 arizachilar tomonidan ruxsat berish tartib-tamoyillari va shartlariga rioya qilinishi, shu jumladan amalda import qilingan ozonni buzuvchi moddalar miqdori haqidagi, shuningdek, Ozonni buzuvchi moddalarni va tarkibida ular mavjud bo‘lgan mahsulotlarni O‘zbekiston Respublikasiga import qilishga va O‘zbekiston Respublikasidan eksport qilishga ruxsat berish tartib-tamoyillaridan o‘tish tartibi to‘g‘risidagi nizomda nazarda tutilgan ozonni buzuvchi moddalarning amalda eksport qilingan miqdori haqidagi ma’lumotlarni Davlat ekologiya qo‘mitasiga taqdim etilishi;
 o‘z jihozlariga xizmat ko‘rsatadigan, mulkchilikning turli shakllaridagi arizachilarning faoliyati.
 11. Olinmay qolgan hajm:
 ozonni buzuvchi moddalar importini so‘nggi uch yil davrda amalga oshirmagan va bozorga yetkazib bermagan yoki ozonni buzuvchi moddalarni o‘z ehtiyojlari uchun yoki muhim laboratoriya va tahliliy maqsadlar uchun ishlatmagan arizachilar o‘rtasida;
 mamlakatga yashirincha olib kirilgan va O‘zbekiston Respublikasi Davlat bojxona qo‘mitasi yoki boshqa huquqni muhofaza qiluvchi organlar tomonidan aniqlangan va u bo‘yicha Vena konvensiyasi va Monreal protokoliga hisobot topshiriladigan ozonni buzuvchi moddalar hajmiga taqsimlanishi mumkin.
 12. Ozonni buzuvchi moddalarning importi, ularni bozorga yetkazib berish uchun yoki ulardan o‘z ehtiyojlarida foydalanish uchun kvotani olgan har bir arizachi ushbu Nizomga muvofiq qayd etilgan tegishli ozonni buzuvchi moddalarning butun hajmining yoki bir qismining importidan voz kechishga haqli.
 Arizachi bu kabi har bir voz kechish haqida bir oy ichida, oldindan Davlat ekologiya qo‘mitasini xabardor qilishi lozim.
 13. Davlat ekologiya qo‘mitasi tegishli ozonni buzuvchi moddalarning barcha hajmini yoki bir qismini arizachilar o‘rtasida ushbu Nizomning 6, 9, 10-bandlariga muvofiq qayta taqsimotini amalga oshiradi, shuningdek O‘zbekiston Respublikasi Davlat bojxona qo‘mitasini xabardor qiladi.
 Tegishli ozonni buzuvchi moddalarning barcha hajmi yoki bir qismi qayta taqsimlangan taqdirda ruxsatnomani rasmiylashtirish Davlat ekologiya qo‘mitasida umumiy asoslarda amalga oshiriladi.
 2. Vazirlar Mahkamasining “Ozonni buzuvchi moddalarni va tarkibida ular mavjud bo‘lgan mahsulotlarni O‘zbekiston Respublikasiga olib kirishni va O‘zbekiston Respublikasidan olib chiqishni tartibga solishni takomillashtirish to‘g‘risida” 2005-yil 11-noyabrdagi 247-son qarori (O‘zbekiston Respublikasi QT, 2005-y., 11-son, 59-modda).
 3. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish, shuningdek ayrimlarining o‘z kuchini yo‘qotganligini e’tirof etish to‘g‘risida” 2008-yil 7-maydagi 90-son qaroriga 1-ilovaning 14-bandi (O‘zbekiston Respublikasi QT, 2008-y., 5-son, 17-modda). 
 4. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida” 2009-yil 28-dekabrdagi 336-son qaroriga ilovaning 14-bandi (O‘zbekiston Respublikasi QT, 2009-y., 12-son, 82-modda).
 5. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish, shuningdek ayrimlarining o‘z kuchini yo‘qotganligini e’tirof etish to‘g‘risida” 2012-yil 23-fevraldagi 48-son qaroriga 1-ilovaning 18-bandi (O‘zbekiston Respublikasi QT, 2012-y., 2-son, 11-modda).
 6. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida” 2012-yil 14-sentabrdagi 271-son qaroriga ilovaning 11-bandi (O‘zbekiston Respublikasi QT, 2012-y., 9-son, 68-modda).
 7. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ayrimlarining o‘z kuchini yo‘qotganligini e’tirof etish to‘g‘risida” 2012-yil 1-noyabrdagi 313-son qaroriga 1-ilovaning 74-bandi (O‘zbekiston Respublikasi QT, 2012-y., 11-son, 79-modda).
 8. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida” 2015-yil 16-apreldagi 93-son qaroriga ilovaning 2-bandi (O‘zbekiston Respublikasi QT, 2015-y., 4-son, 29-modda).
 9. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ayrimlarining o‘z kuchini yo‘qotganligini e’tirof etish to‘g‘risida” 2016-yil 26-apreldagi 122-son qaroriga 1-ilovaning 76-bandi (O‘zbekiston Respublikasi QT, 2016-y., 4-son, 28-modda).
 10. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ayrimlarining o‘z kuchini yo‘qotganligini e’tirof etish to‘g‘risida” 2016-yil 20-iyundagi 211-son qaroriga 1-ilovaning 14-bandi (O‘zbekiston Respublikasi QT, 2016-y., 6-son, 59-modda).